FORTH กำไร Q3 โต 56% รายได้ “อีเอ็มเอส-สมาร์ทเซอร์วิส” หนุน-ควัก 339 ลบ. ซื้อที่ดินเพิ่ม
FORTH กำไรไตรมาส 3/65 โต 56% แตะ 234.89 ลบ. รับรายได้ "อีเอ็มเอส-สมาร์ทเซอร์วิส" หนุน ส่วนงวด 9 เดือนกำไรเพิ่ม 15% แตะ 618.58 ลบ. เตรียมควักเงิน 339 ลบ. ซื้อที่ดินที่นครปฐมเพิ่ม รองรับธุรกิจขยายตัว
FORTH กำไร Q3 โต 56% รายได้ "อีเอ็มเอส-สมาร์ทเซอร์วิส" หนุน เตรียมควักเงิน 339 ลบ. ซื้อที่ดินที่นครปฐมเพิ่ม รองรับธุรกิจขยายตัว
14 พ.ย. 2565

บริษัท ฟอร์ท คอร์ปอเรชั่น จำกัด (มหาชน) หรือ FORTH รายงานผลการดำเนินงานงวดไตรมาส 3/65 และงวด 9 เดือนปี 65 สิ้นสุดวันที่ 30 ก.ย.65 ดังนี้

ทั้งนี้กลุ่มบริษัทมีรายได้รวม 2,759 ล้านบาท เพิ่มขึ้น 682 ล้านบาท หรือเพิ่มขึ้นร้อยละ 33 เมื่อเปรียบเทียบกับรายได้รวมสำหรับไตรมาส 3/64 ซึ่งมี 2,077 ล้านบาท โดยส่วนใหญ่เกิดจากการเพิ่มขึ้นของรายได้จากธุรกิจอีเอ็มเอสและธุรกิจสมาร์ทเซอร์วิส
โดยมีรายได้จากธุรกิจอีเอ็มเอส 1,203 ล้านบาท เพิ่มขึ้น 481 ล้านบาท หรือเพิ่มขึ้นร้อยละ 67 เมือเปรียบเทียบกับช่วงเวลาเดียวกันของปีก่อน ซึ่งมีจำนวน 722 ล้านบาท โดยมีสาเหตุจากการเพิ่มขึ้นของคําสังซื้อของลูกค้ารายใหญ่รายหนึ่งของงานรับจ้างผลิตและประกอบแผงวงจรอิเล็กทรอนิกส์
ส่วนมีรายได้จากธุรกิจสมาร์ทเซอร์วิส 908 ล้านบาท เพิ่มขึ้น 230 ล้านบาท หรือเพิ่มขึ้นร้อยละ 34 เมือเปรียบเทียบกับช่วงเวลาเดียวกันของปก่อน ซึ่งมีจำนวน 678 ล้านบาท โดยส่วนใหญ่เกิดจากการเพิ่มขึ้นของรายได้จากธุรกิจตู้เต่าบิน
นอกจากนั้น ล่าสุดที่ประชุมคณะกรรมการบริษัท ครั้งที่ 6/2565 เมื่อวันที่ 11 พฤศจิกายน 2565 มีมติอนุมัติการซื้อที่ดิน เป็นที่ดินโฉนดเลขที 5233 เลขที่ดิน 364 และโฉนดเลขที่ 5207 เลขทีดิน 359 ตั้งอยู่ที่ตำบลไร่ขิง อำเภอตลาดใหม่ จังหวัดนครปฐม เนื้อที่รวมจำนวน 49-3-40 ไร่ ราคาซื้อขายเท่ากับ 338,980,000 บาท (ไร่ละ 6,800,000 บาท) ทั้งนี้ภาษีทั้งหมด ค่าธรรมเนียมการจดทะเบียนโอนและค่าใช้จ่ายที่เกิดขึ้นการโอนกรรมสิทธิ และค่าใช้จ่ายอื่นที่เกี่ยวข้อง ให้ตกเป็นความรับผิดชอบของผู้ขาย
โดยจะทำรายการภายในไตรมาส 4/65 ซึ่งแหล่งเงินมาจากกเงินกู้จากสถาบันการเงินในประเทศ ทั้งนี้ การซื้อที่ดินดังกล่าวเพื่อรองรับการขยายธุรกิจในอนาคตของกลุ่มบริษัท